آزاد لچہ…..
پیڑاں سند اِت شیمازیں
وھد چہ ڈَکّ ءَ سر کپتگ
انگت کمک مُھلت است
وت کوش برات کوش دستاں دار
وھد نہ کنت ترا ھچبر ماپ
پولنگ دامن تئی انچو
شود ترا پہ زم زمءِ آپ
انگت پولنگ ساپ نہ بَیت
کَمک سسا کَن کاتل
گھرام چاکر وت ما وت
سی سال نشتاں برات کوٹ اِت
چے نَپ رَست مئے چاگردءَ
گْرس ھَسد,ءُکینگ بس
دومی ھمے بس یکیں نام
من لاشاری تو رند ئے
بھر کت ٹکاں راج کلّیں
بس کَن بس کن برات کوٹی
وھد نہ بکش ایت ترا ھچبر
ماپ نہ کنت ترا راجدپتر
سادکءُ جاپرءِِ نامءَ دنت
سادکءُ جاپرءِ نامءَ دنت
گپور درملکی